Berlingske Tidende, 1835-09-26
Spanien. Barcelona, den 10de Septbr. – Den 7de d. M. forsamlede sig en Sværm Vævere foran en af de anseeligste Manufactur=Bygninger, under det Paaskud, at Fabrikanten havde nødt sine Arbeidere til, at væve Stofferne i en større Længde, uden derfor at ville forhøje Arbeidslønnen. Folkemassen voxte med hvert Øjeblik, ødelagde nogle Maskiner, sønderskjar en Mængde halvtfærdigt Tøi og var allerede i Begreb med at antænde Bygningen, da Civil- og Militair=Øvrighederne tilte til, og forsikkrede Folket, at Fabrikanten skulde blive straffet og et lignende Tilfælde, ikke forekomme igjen. Roligheden blev saaledes gjenoprettet, og Dagen efter udkom en befaling, der truede enhver Fabrikant, som vilde forlange mere af sine Arbeidere, end han havde Ret til, med streng Fængselstraf og Pengebøder. Folket fik saaledes sin Villie sat igjennem. Om Aftenen, den 8de, traadte Juntaen sammen, for at afsætte Provindsial-Jntendanten, fordi denne havde vægret sig ved at angive Udveje og Midler til at bestride de store Omkostninger med ved Troppernes bestandige Activitet. Den af Regjeringen indsatte Civil Gouverneur, Cateson, har faaet befaling til at forlade Staden inden 24 Timers Forløb. – De sidste Efterretninger fra Valencia melde, at Folket der havde i store Masser forsamlet sig paa Gaden under det Raab: Constitutionen leve! Stadens Porte vare blevne lukkede, for at hindre Landfolket fra at trænge ind. Grev Almodovar holdt Taler til Folket; ligeledes Lopez, for at gjøre det begribeligt, at det skulde faae alt, hvad det ønskede, uden at det just var nødvendigt at proclamere Constitutionen fra 1812, der, ifølge alle Fornuftiges Anskuelser, var yderst mangelfuld. Gemytterne bleve ogsaa beroligede ved disse Mænds store Jndflydelse og ved Juntaens energiske Forholdsregler. Dagen efter udkom en Proclamation, hvori Juntaen bekjendtgjorde, at den havde erklæret sig for permanent og udstedt befaling til, at alle Stæder i Valencia og Murcia skulde erklæres i Krigs-Tilstand. Lignende Meddelelser vare afgaaede til Barcelonas og Saragossas Juntaer, for til gjensidig Bistand at combinere de trende Provindsers Operationer. 15,000 Geværer ere bestilte for Carthagena, og Midler til at betale dem med ere allerede tilvejebragte; i Nødsfald skulle Klosterklokkerne smeltes. Hver Soldat af de bevægelige Colonner faaer daglig sex Realer de Vellon. Grundskatten er ganske afskaffet, den geistlige dog kun halvt, men Alt under Forbeholdelse af Cortes's Sauction. Tydskland. Den, allerede forrige Aar besluttede, men ved tilfældige Hindringer opsatte Sammenkomst af samtlige Brødre Rothschild, skal iværksættes i Aar, og det i Frankfort, hvis nemlig ikke uforudseelige Hindringer atter komme i Vejen. Hr. Nathan Rothschild vil i dette Øjemeed begive sig derhen fra London. Da Brødrenes forskjellige Establissementer i Frankfort, Vien, London, Paris og Neapel udgjøre et heelt, saaledes, at hver for sig rigtignok driver egne Forretninger og med sine egne Fonds, men alle dog tillige i Fælledskab og ved Hjelp af de forenede Fonds og Credit, have de mange fælleds Anliggender og Jnteresser at aftale og raadslaae om, hvilke gjøre Tid efter anden en Sammenkomst af Husets Medlemmer nødvendig.